Rojawan de seba ke verê vilabîyayîşê vîrusê Korona bêro girewtene, vizêr vejîyayîşê teberî amebi girewtene.
Meclîsê Weşîye zî derheqê Korona de şar hîşyar kerd. Seba ke vîrusê Korona herême de vila nêbo, parkî, dibistanî, dezgehê sivîlî, kafeyî ameyî girewtene. Hêzê Pawitişê Komelkî seba ke şar Korona ra bipawê dewrîye gêrenê û biran anê ca.
Kuçeyan hema hema her roje yenê şitene. Xebatkarê dezgehanê pakîye û xizmetî kar kenê, kuçeyan bi nîzamî dezenfekte kenê.
Kuçeyî û bînayî vera vîrusî yenê dermankerdene. Seba ke şar qedexeyan ra mexdûr nêbo, karê xizmetî zêdîyayî.
Hetê bînî ra Rojawan de 9 merkezê weşîye yê lezabezî ameyî akerdene û xeta telefonî ameye akerdene ke 24 saetan merdimî bieşkê xo biresnê.
